Batho ba ba nyamilego moyeng ba ikwa ba nolegile moko ebile moya wa bona o le fase. Ba lahlegelwa ke tumo mo dilong tše dingwe gape ga ba bontšhe kgahlego ye e feleletšego mo go seo ba se dirago. Gantši ba na le bothata bja go ja le go robala. Ba bangwe ba nagana go ipolaya ebile ba ka leka go dira bjalo. Motse wa Phahameng o ile wa fetoga. Bana ba thoma go tlabana le batswadi. Banenyana le bašemane ba ithuta bjala ka bontši. Dipatše le mehuta ye mengwe ya diokobatši tša thoma go tlalatlala le motse. Dikolong le gona barutiši ba thoma go tlabana le baithuti. Diphuthelwana tša marojana a go tlaba di be di phela di topša di wele fase. Maitshwaro a baithuti ba bangwe a be a tloga a laetša gore ba itlhabegile ka ditagi goba diokobatši. Makgarebjana a thoma go itshwara hlepi, ba bangwe ba ima ba sa nkga mekgato. Tša tlala badudi ba motse dimpa.